
	1.
	Pirkimo sąlygose rašoma, kad "Autobusų stotį planuojama iškelti į pietinę miesto dalį, o jos sklypas būtų naudojamas projektuojant pagrindinį Molėtų vandens pažinimo centro pastatą su vidaus ekspozicija". Prašome patikslinti, ar turimas omeny sklypas, kuris Techninės specifikacijos 2.1 skyriaus 3 paveikslėlyje pažymėtas numeriu 1? Ar galima muziejaus statyba kituose sklypuose, pažymėtuose minėtame paveikslėlyje?
	Pagrindinis pastatas turėtų būti projektuojamas sklype Nr. 1 (Vilniaus g. 2). Tačiau jei yra poreikis, galima naudoti ir gretimus sklypus: sklypą Nr. 2 (Turgaus g. 12), nesuformuoto žemės sklypo Nr. 6 dalį šalia Turgaus g. ir nesuformuotą žemės sklypą Nr. 7. Projektuojant šiuose sklypuose turi būti įvertintos inžinerinės komunikacijos, servitutai ir kt. Žr. papildytą schemą Nr. 3+. [image: ]

	2.
	Jūsų pateiktuose topografiniuose brėžiniuose trūksta sklypų ribų. Gal galite įkelti topo nuotrauką su pažymėtomis sklypų ribomis?
	Projektuojamos teritorijos sklypų ribos keisis. Jos bus patikslintos rengiamo teritorijos detalaus plano metu. Šiuo metu vadovaukitės regia.lt pateiktomis sklypų ribomis.

